Хамбург-Норд

**Хамбург-Норд** (приближен превод: Хамбург-Север) е еден од седумте окрузи на Слободниот и ханзеатски град Хамбург, во северозападна Германија. Во 2006, според бирото за регистрација на граѓаните имало 280.229 луѓе на површина од 57,5 км2.

## Географија

Хамбург-Норд е јужно од покраината Шлезвиг-Холштајн, источно од округот Вандсбек, северно од округот Хамбург-Мите и западно од округот Алтона. Хамбург-Норд се состои од квартовите Алстердорф, Бармбек-Норд, Бармбек-Зид, Дулсберг, Епендорф, Фулсбител, Грос Борстел, Хоелуфт-Ост, Хоенфелде, Лангенхорн, Олсдорф, Уленхорст и Винтерхуде. Округот има површина од 57,5 км2.

## Демографија

Имало 280.229 луѓе, кои живеат во округот. Густината на население била 4.838 граѓани на км2. 12% биле деца под 18 години, а 17,8% имале 65 години или повеќе.

Во 2006, имало 31.617 кривични дела во округот (113 дела на 1000 луѓе).

## Окружен парламент

Симултано со изборите за покраинскиот парламент (''Bürgerschaft''), *Bezirksversammlung* е избран како претставник на граѓаните. Се состои од 51 претставник.

### Избори

Изборите биле одржани во Хамбург на 24 февруари 2008. Пет партии имале над 5 проценти на неодамнешните избори (минимум за квалификување) се конзервативната ЦДУ, социјалдемократската СПД, еколошката зелена партија (ГАЛ), левата Ди Линке и либералната Слободна демократска партија (ФДП).

thumb|250px|left|Германски график за местата на окружниот парламент во Хамбург-Норд

## Економија

Hamburg International, авиопревозник има седиште во округот.

## Образование

Округот има 30 основни улилишта и 26 средни училишта.

## Инфраструктура

### Здравствен систем

Неколку болници се наоѓаат во округот Хамбург-Норд, меѓу другите и универзитетскиот медицински центар Хамбург-Епендорф (UKE), Мартинштрасе 52, во квартот Епендорф, со 1.369 кревети и 109 дневни места во 21 оддел. UKE е општа болница и универзитетска болница на Универзитетот Хамбург и обезбедува капацитет за давање на итни услуги. Болницата Асклепиос Клиник Норд со неговите оддели Хајдберг и Оксецол се наоѓа во квартот Лангенхорн. Таа е општа болница и обезбедува капацитет за давање на итни услуги. Делот Оксенцол е исто така специјализиран за псијатриски проблеми. Болницата Асклепиос Клиник Бармбек е исто така општа болница. Болницата Бетанин, Мартинштрасе 41-49, е специјализирана за дијабетски болести со 20 дневни места за геријатриски случаи.

Има 154 дневни центри за деца и 733 лекари во приватни ординации и 92 аптеки.

### Сообраќај

Округот е опслужуван со железничкиот систем на подземната железница и градските возови преку неколку станици.

Постојат и неколку излези за А7.

Според, секторот за моторни возила (Kraftfahrt-Bundesamt), во округот Хамбург-Норд имало регистрирани 99.440 приватни возила (359 возила/1000 луѓе). Биле направени 1.733 сообраќајни несреќи, вклучувајќи и 1.420 несреќи со жртви.

Аеродромот Хамбург се наоѓа во квартот Фулсбител.

## Знаменитости


Податотека:Hamburg-Holthusenbad-2004.jpg|Holthusenbad (базен) (кварт Епендорф)
Податотека:Hamburg - U-Bahnhof Mundsburg.jpg|Подземна железничка станица Мундсбург (кварт Уленхорст)
Податотека:Hamburg airport.jpeg|Аеродром Хамбург во квартот Фулсбител
Податотека:Hh-bezirknord-liegende.jpg|„Die Liegende“ (Лежачка) пред месното биро
Податотека:Hamburg Planetarium.jpg|Поранешна водокула, сега планетариум во градскиот парк
Податотека:Haupteingang Heidberg-Krankenhaus.JPG|Главен влез на болницата Хајдберг во Лангенхорн


## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 
* Болници во Хамбург 2006, Владина агенција за социјални, семејни и здравствени работи и за животна средина на Хамбург Службена страница 

Категорија:Окрузи во Хамбург